বিজেপি নেতা জয়প্রকাশ মজুমদারকে গ্রেফতার করা হল। জেরা করা হচ্ছিল বিধাননগর উত্তর থানায়। তাঁর বিরুদ্ধে আন্দোলনরত SSC প্রার্থীদের থেকে টাকা তোলার অভিযোগ। চাকরির দাবিতে ২০১৪-য় SSC অফিসের সামনে অনশন করছিলেন প্যানেলভুক্ত প্রার্থীরা। অভিযোগ, ২০১৪সালের ১২ ডিসেম্বর সেখানে যান জয়প্রকাশ মজুমদার। অভিযোগ, আন্দোলনকারীদের তিনি বলেন, সুপ্রিম কোর্টের মামলা করার জন্য ৪ লক্ষ টাকা চাই। চাকরিপ্রার্থীরা চাঁদা তুলে সে টাকা জোগাড় করেন।
 ওয়েব ডেস্ক: বিজেপি নেতা জয়প্রকাশ মজুমদারকে গ্রেফতার করা হল। জেরা করা হচ্ছিল বিধাননগর উত্তর থানায়। তাঁর বিরুদ্ধে আন্দোলনরত SSC প্রার্থীদের থেকে টাকা তোলার অভিযোগ। চাকরির দাবিতে ২০১৪-য় SSC অফিসের সামনে অনশন করছিলেন প্যানেলভুক্ত প্রার্থীরা। অভিযোগ, ২০১৪সালের ১২ ডিসেম্বর সেখানে যান জয়প্রকাশ মজুমদার। অভিযোগ, আন্দোলনকারীদের তিনি বলেন, সুপ্রিম কোর্টের মামলা করার জন্য ৪ লক্ষ টাকা চাই। চাকরিপ্রার্থীরা চাঁদা তুলে সে টাকা জোগাড় করেন। তারপর ২০১৫ সালের ১০ই জানুয়ারি তাঁর হাতে আরও ৩ লক্ষ ২০ হাজার টাকা তুলে দেওয়া হয় বলে দাবি SSC প্রার্থীদের একাংশের। কিন্তু, জয়প্রকাশ মামলাও করেননি, টাকাও ফেরত দেননি বলে অভিযোগ। ২০১৬ সালের ২৮শে অগাস্ট জয়প্রকাশের বিরুদ্ধে বিধাননগর উত্তর থানার অভিযোগ দায়ের করেন SSC আন্দোলনকারীদের আহ্বায়ক অরূপরতন রায়। ঘটনা যে সময়কার জয়প্রকাশ মজুমদার তখন কংগ্রেসের নেতা ছিলেন। দীর্ঘক্ষণ জেরা করার পর তাঁকে গ্রেফতার করা হয়।